01.07.2021

**Россия Федерацияын Регионъяс сӧвмӧдӧм серти веськӧдлан котырса комиссиялӧн Президиум вынсьӧдіс 2021-2030 вояс вылӧ Коми Республикалысь экономика диверсифицируйтан мероприятиеяслысь план**

Коми Республикаса экономика сӧвмӧдан да промышленносьт министерствоӧн зэв регыдъя кадӧн лӧсьӧдӧм планлысь бала видлалісны талун, сора тӧлысь 1 лунӧ, Россия Федерацияса Веськӧдлан котырӧн Юрнуӧдысьӧс вежысь Марат Хуснуллинлӧн веськӧдлӧм улын нуӧдӧм заседание дырйи. Федеральнӧй олӧмӧ пӧртысь власьт органъяслы да Коми Республикаса Веськӧдлан котырлы сетӧма план збыльмӧдан тшӧктӧмъяс.

Лӧсьӧдны татшӧм плансӧ Россия Федерацияса Веськӧдлан котырлы Коми Республикаса Веськӧдлан котыркӧд ӧтув тшӧктіс Россияса Президент Владимир Путин 2021 вося рака тӧлысьын из шом отрасль сӧвмӧдӧм серти сӧвещание бӧрын. Планын индӧма торъя мога параметръяс из шом отрасльысь бокын уджалысьяслысь лыд содтӧм серти, а сідзжӧ планӧ пыртӧма Воркута да Инта каръяс серти торъя мероприятиеяс.

Коми Республикаса экономика диверсифицируйтан мероприятиеяс планлӧн сюрӧс да сійӧс дасьтӧм серти асланыс видзӧдласӧн заседание вылын юксисны Россияса экономика сӧвмӧдан министрӧс вежысь Сергей Галкин да Коми Республикаса Юралысь Владимир Уйба.

Диверсифицируйтан планын сӧмын урчитӧм проектъясыс 2026 воӧдз содтасны выль лӧсьӧдӧм уджалан местаяс (3 833 единица вылӧ) да шӧр капиталӧ инвестицияяслысь йӧрыш (89,7 млрд шайт вылӧ), а сідзжӧ лӧсьӧдасны подув из шом перйӧмкӧд абу йитчӧм отрасльяс экономика боксянь сӧвмӧдӧмлы, на лыдын вӧр комплекс, видз-му овмӧс, кӧрт шом да абу кӧрт мупытшса озырлунъяс (зарни, барит, кориз) перйӧм.

План серти урчитӧм проектъяссӧ кутасны збыльмӧдны Монокаръяс сӧвмӧдан фондлысь, регионса промышленносьт сӧвмӧдан фондлысь кокньӧда заёмъяс кыскӧмӧн, Россия Федерацияса Арктика зоналӧн резидентъяслы отсасян инструментъясӧн вӧдитчӧмӧн, «Войвыв» промышленнӧй торъя экономика зона лӧсьӧдӧмӧн, кӧні медшӧрыс лоӧ вӧр пыдіа переработайтӧм.

Такӧд тшӧтш республикаын демографическӧй ситуация тӧд вылын кутӧмӧн, ёна тӧдчанаӧн, экономика диверсифицируйтӧм кындзи, лоӧ йӧзлы бур олан условиеяс лӧсьӧдӧм, медым ньӧжмӧдны йӧзлысь мунӧм.

«Медым сӧвмӧдны социальнӧя доръян да йӧзлысь дзоньвидзалун видзан юкӧнъяс, бурмӧдны карса гӧгӧртас, оланін да коммунальнӧй инфраструктура, Коми Республикаса Веськӧдлан котырлы да федеральнӧй шӧринлы колӧ уджавны ӧтув», - пасйис В. Уйба.

Россия Федерацияын Регионъяс сӧвмӧдӧм серти веськӧдлан котырса комиссиялӧн заседание вылын вӧлі ошкӧма сідзжӧ Россияса экономика сӧвмӧдан министерстволысь вӧзйӧм Коми Республикаӧс социальнӧя да экономика боксянь сӧвмӧдан уджтас лӧсьӧдӧм серти. Уджтасӧ быть колӧ пыртны регионын инфраструктура дзескӧдӧмъяс бырӧдан да инвестиция серти бур условиеяс лӧсьӧдан мероприятиеяс.

01.07.2021

Президиум Правительственной комиссии по региональному развитию в Российской Федерации утвердил план мероприятий по диверсификации экономики Республики Коми на 2021-2030 годы

Проект плана, разработанного Минэкономразвития Коми в рекордно короткие сроки, был рассмотрен сегодня, 1 июля, на заседании под председательством Заместителя Председателя Правительства Российской Федерации Марата Хуснуллина. Федеральным органам исполнительной власти и Правительству Республики Коми даны поручения по реализации плана.

Разработать такой план Правительству Российской Федерации совместно с Правительством Республики Коми поручил Президент России Владимир Путин в марте 2021 года по итогам совещания по вопросам развития угольной отрасли. План включает в себя целевые параметры по увеличению уровня занятости населения в отраслях, не связанных с добычей угля, а также предусматривает отдельные мероприятия по городам Воркута и Инта.

Своим мнением относительно содержания и качества проработки плана мероприятий по диверсификации экономики Республики Коми поделились на заседании заместитель Министра экономического развития России Сергей Галкин и Глава Республики Коми Владимир Уйба.

Только предусмотренные в Плане по диверсификации проекты к 2026 году увеличат число новых созданных рабочих мест (на 3 833 единицы) и объем инвестиций в основной капитал (на 89,7 млрд рублей), а также обеспечат основу для экономического роста отраслей, не связанных с добычей угля, в том числе лесопромышленного комплекса, сельского хозяйства, добычи рудных и неметаллических полезных ископаемых (золота, барита, известняка).

Поддержка запланированных проектов будет осуществляться путём привлечения льготных займов Фонда развития моногородов, регионального Фонда развития промышленности, использования инструментов поддержки резидентов Арктической зоны Российской Федерации, создания промышленной особой экономической зоны "Север", основной упор которой будет сделан на глубокую переработку древесины.

Вместе с тем с учётом текущей демографической ситуации в республике важнейшим направлением развития, помимо диверсификации экономики, является создание комфортных условий для жизни людей для замедления темпов оттока населения.

«Развитие сфер социальной защиты и здравоохранения, благоустройство городской среды и жилищно-коммунальной инфраструктуры требуют максимальных совместных усилий Правительства Республики Коми и федерального центра», - подчеркнул В. Уйба.

На заседании Правительственной комиссии по региональному развитию в Российской Федерации было поддержано также предложение Минэкономразвития России по разработке Программы социально-экономического развития Республики Коми с обязательным включением в неё мероприятий, направленных на снятие инфраструктурных ограничений региона и на создание благоприятного инвестиционного климата.